Thomas Sunesson

Thomas Sunesson (født 12. januar 1959 i Mönsterås, død 25. oktober 2015 i Malmö) var en svensk fotballspiller. Sunesson, som var spiss, har spilt for Kalmar FF, Malmö FF og Djurgårdens IF i Allsvenskan, samt flere svenske klubber i Superettan. Han har også vært utenlandsproff i Sveits og Portugal, samt spilt landslagsfotball for Sverige.

 Klubbkarriere 
Sunesson startet karrieren som ung spiller i Mönsterås. Han fikk sin profesjonelle debut i Kalmar FF, hvor han spilte 101 kamper og scoret 16 mål fra 1978 til 1982.Alsiö (2011), ss. 304–305 Han gikk til Malmö FF i 1983, hvor han over to sesonger spilte 32 kamper og scoret tolv mål.Alsiö (2011), ss. 307–309 Sunesson spilte for FC Lausanne-Sport fra 1984 til 1986, før han vendte tilbake til Sverige.

I 1986 og 1987 spilte han for Djurgårdens IF, første sesongen i Allsvenskan, men han rykket ned sammen med klubben. Sunesson spilte sammenlagt 19 kamper og scoret fire mål for klubben, hvorav ti kamper og to mål i Allsvenskan.Alsiö (2011), ss. 277–280 Sesongene etter spilte han for IF Brommapojkarna, etterfulgt av Hammarby IF, før han i 1989 gikk til portugisiske Beira-Mar. Han kom også til å spille for Seixal, også de fra Portugal, før han la opp i 1991.

 Landslagskarriere 
Sunesson spilte tolv kamper og scoret seks mål for Sverige i 1983 og 1984, inklusive to EM-kvalifiseringskamper til EM i 1984.«Sveriges landslagsmän 1908-2014» (PDF), av Jimmy Lindahl, fra SvFFs hjemmeside, besøkt 3. april 2015 

 Referanser 

 Litteratur 

 Eksterne lenker 


Kategori:Svenske fotballspillere
Kategori:Fotballspillere for Kalmar FF
Kategori:Fotballspillere for Malmö FF
Kategori:Fotballspillere for Djurgårdens IF
Kategori:Fotballspillere for Hammarby IF
Kategori:Fotballspillere for FC Lausanne-Sport
Kategori:Fotballspillere for SC Beira-Mar
Kategori:Fotballspillere for IF Brommapojkarna
Kategori:Fotballspillere for Seixal FC
Kategori:Personer fra Oskarshamns kommun